OpenLLM-France/wikimedia huggingface dataset:
# Caucasian Knot

Caucasian Knot (rus: Кавказский узел, Kavkazkii Uzel), literalment el nus caucàsic, és un mitjà en línia de notícies sobre el nord del Caucas i el Districte Federal del Sud de Rússia, basat en el periodisme d'investigació i centrat en temes d'actualitat política i els drets humans. Es publica en anglès i rus des de l'any 2001, i el seu director és Grigori Xvedov. El web es va iniciar com a projecte de l'organització pro Drets Humans Memorial, però va evolucionar com un recurs periodístic independent.
Per motius de seguretat, Caucasian Knot no té oficines ni delegacions físiques, i la seva xarxa de periodistes i corresponsals opera a través d'internet i, en alguns casos, no revela la seva identitat. L'activista i periodista russa Natàlia Estemírova, n'era col·laboradora fins que va ser segrestada i assassinada a Txetxènia l'any 2009. Akhmednabi Akhmednabiev, editor del mitjà Novoye Delo i que també escrivia a Caucasion Knot, va ser assassinat a trets a Makhatxkalà el 2013.

## Referències

* ↑ Piqué, Antoni M. «La gent no som rucs». ARA, 01-02-2013 [Consulta: 9 maig 2020]. «L'últim decenni, iniciatives com Texas Tribune i ProPublica, als Estats Units; Caucasian Knot, a Rússia, i The Bureau of Investigative Journalism, amb seu a Londres, s'han engegat [...] amb un alt concepte del periodisme i poc inclinats a sotmetre's a les pressions del poder o dels grups econòmics, i decidits a desenterrar abusos i draps bruts, o posar sobre la taula les denúncies dels que no tenen veu.»
* ↑ «About us» (en anglès). Caucasian Knot, 22-06-2009. [Consulta: 9 maig 2020].
* 1 2 Vanden Heuvel, Katrina «A Brave and Independent Russian Editor» (en anglès). The Nation, 09-04-2012 [Consulta: 9 maig 2020].
* ↑ «Assassinada una periodista que documentava segrestos a Txetxènia». Regió 7, 16-07-2009 [Consulta: 9 maig 2020].
* ↑ «Journalist shot dead in Russia's Dagestan» (en anglès). BBC News, 09-07-2013 [Consulta: 9 maig 2020].

## Enllaços externs

* Caucasian Knot - Lloc web oficial
# Afourar

Afourar (en àrab أفورار, Afūrār; en amazic ⴰⴼⵓⵔⴰⵔ) és una comuna rural de la província d'Azilal de la regió de Béni Mellal-Khénifra, al Marroc. Segons el cens de 2014 tenia una població total de 29.504 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Arteaga (població de Coahuila)

Arteaga és una població a l'estat de Coahuila; Mèxic, forma part de la Zona metropolitana de Saltillo. Té 15,534 habitants, l'activitat agrícola més representativa és el conreu de pomeres, el clima a la capçalera municipal és força semblant al de Saltillo. El territori del municipi abasta part de la Sierra Madre Oriental.

## Referències

* ↑ «Weatherbase». [Consulta: 16 gener 2013].
# Capella del cementiri de Sant Feliu de Llobregat

La Capella del cementiri de Sant Feliu de Llobregat és una obra historicista de Sant Feliu de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Capella de planta rectangular i sostre a dues vessants. Presenta un rosetó sobre la porta d'entrada, amb decoració d'arcs cecs al remat de la façana principal i acabament amb campanar d'espadanya.

## Història

El cementiri encara no era beneït a mitjans del segle xix (1847) i encara no s'hi enterrava, per tant, aquesta església va ser edificada gairebé als inicis.

## Referències

* 1 2 «Capella del cementiri de Sant Feliu de Llobregat». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
# Borger

«Borger» té aquests significats:
* Borger (Texas), població dels Estats Units a l'estat de Texas
* Borger (Països Baixos), població dels Països Baixos
* Borger-Odoorn, municipi de la província de Drenthe, al nord-est dels Països Baixos
* Gloria Borger (1952), experta en política, periodista i columnista estatunidenca
# Advanced Telescope for High Energy Astrophysics

El Advanced Telescope for High ENergy Astrophysics (ATHENA) és una proposta de telescopi espacial de raigs X. És un bifurcament/reinici per part de l'ESA del International X-ray Observatory (IXO), un projecte planejat per la NASA, l'ESA, i la JAXA del 2008 al 2011. En el 2011, la NASA es va retirar del projecte. Era un candidat per a la primera missió de classe L (L1) en el programa Cosmic Vision de l'ESA. També es va cancel·lar el Jupiter Icy Moon Explorer. Podria ser un candidat com a propera missió de classe L.
En el pla original seria llançat en el 2021 com un esforç conjunt de l'agència espacial estatunidenca, la NASA, l'Agència Espacial Europea (ESA), i la Japan Aerospace Exploration Agency (JAXA). En el maig de 2008, l'ESA i la NASA van establir un grup de coordinació de la participació de les tres agències, amb la intenció d'explorar una missió conjunta fusionant els actuals projectes XEUS i Constellation-X. Això va fer proposar l'inici d'un estudi conjunt per a l'IXO. L'IXO va ser competència enfront d'altres dues missions, l'Europa Jupiter System Mission (EJSM) i el Laser Interferometer Space Antenna (LISA).
La missió va ser estimada amb un cost de 850 milions d'euros.
La data de llançament prevista de l'IXO és pel 2021, entrant en una òrbita L2. Actualment s'està estudiant determinar el vehicle de llançament, ja sigui l'Ariane V o un Atlas V. L'IXO serà dissenyat per operar per a un mínim de 5 anys, amb l'objectiu fixat en 10 anys, així que les operacions científiques de l'IXO es preveuen que durarà del 2021 al 2030.

## Vegeu també

* Laser Interferometer Space Antenna

## Referències

* ↑ ESA - ATHENA
* ↑ Jonathan Amos. «Esa selects 1bn-euro Juice probe to Jupiter». BBC News Online. BBC, 02-05-2012. [Consulta: 13 maig 2012].
* ↑ «Announcing the International X-ray Observatory (IXO) - NASA». Arxivat de l'original el 2017-01-18. [Consulta: 20 març 2013].
* ↑ Announcing the International X-ray Observatory (IXO) - ESA
* 1 2 3 «The International X-ray Observatory Activity submission in response to the Astro2010 Program Prioritization Panel RFI#1». Arxivat de l'original el 2010-05-28. [Consulta: 20 març 2013].
* ↑ IXO Science Performance Requirements on the ESA web site
* ↑ IXO - Payload Definition Document
* ↑ IXO Mission Concept
* ↑ «IXO Project Leadership». Arxivat de l'original el 2015-10-02. [Consulta: 20 març 2013].
* ↑ Lasota, Jean-Pierre. Astronomy at the Frontiers of Science (en anglès). Springer, 2011, p. 180. ISBN 9400716583.
* ↑ «ATHENA technical and programmatic review report». ESA. ESA, 28-02-2012. [Consulta: 13 maig 2012].

## Enllaços externs

* Lloc web de la missió de l'Observatori Internacional de Raigs X de la NASA Arxivat 2012-08-14 a Wayback Machine. (anglès)
* Lloc web de la missió de l'Observatori Internacional de Raigs X de l'ESA (anglès)
* Entrada a l'IEEC (català)
Agència Espacial Europea :
# Bussenita

La bussenita és un mineral de la classe dels silicats que pertany al grup de la bafertisita. Rep el nom en honor d'Irina Vladislavovna Bussen (1915-2013) mineralogista, geòloga, petròloga i especialista en massissos alcalins.

## Característiques

La bussenita és un silicat de fórmula química Na₂Ba₂Fe$^{2+}$Ti(Si₂O₇)(CO₃)(OH)₃F. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema triclínic. La seva duresa a l'escala de Mohs és 4. L'exemplar que va servir per a determinar l'espècie, el que es coneix com a material tipus, es troba conservat al Museu mineralògic Fersman, a Moscou.
Segons la classificació de Nickel-Strunz, la bussenita pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, suolunita, jaffeïta, fresnoïta, baghdadita, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, hainita, rosenbuschita, kochita, dovyrenita, baritolamprofil·lita, ericssonita, lamprofil·lita, ericssonita-2O, seidozerita, nabalamprofil·lita, grenmarita, schüllerita, lileyita, murmanita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.

## Formació i jaciments

Va ser descoberta al mont Kukisvumtxorr, al massís de Khibini, un massís que es troba a l'óblast de Múrmansk, dins el Districte Federal del Nord-oest, Rússia. Es tracta de l'únic indret on ha estat descrita aquesta espècie mineral.

## Referències

* ↑ «Bussenite» (en anglès). Mindat. [Consulta: 9 març 2018].
# Al-Farghaní

Abul-l-Abbàs Àhmad ibn Muhàmmad ibn Kathir al-Farghaní (Fergana, Sogdiana, actual Uzbekistan, 805 - 880), conegut com a al-Farghaní i de manera llatinitzada com a Alfraganus o Alfergani, va ser un dels astrònoms perses més cèlebres del segle ix.
Va mesurar el diàmetre de la Terra i l'any 833 va escriure Elements d'Astronomia que tractava del moviment dels objectes celestes, inspirat en l'Almagest de Ptolemeu que va ser el llibre d'astronomia més conegut fins al segle XV tant a Occident com a Orient. Aquest llibre va ser traduït al llatí al segle xii i va tenir gran influència en l'astronomia europea abans que aparegués l'astrònom Regiomontanus.
Va intervenir en la revisió de les taules astronòmiques de Ptolemeu i va escriure una altra introducció a l'astronomia i dues obres més sobre els rellotges solars i Sobre l'astrolabi on s'explica el funcionament de l'astrolabi.
Va construir el Nilòmetre de Rawda al Caire.
El cràter lunar Alfraganus va ser anomenat així en homenatge a aquest gran astrònom.

## Referències

* ↑ Bosworth, Clifford Edmund; Asimov, Moukhamed Saïfitdinovitch. History of Civilizations of Central Asia: The age of achievement: A.D. 750 to the end of the fifteen century (en anglès). Motilal Banarsidass Publ., 2003, p.178-179. ISBN 8120815963.
* ↑ Gingerich, Owen «Islamic Astronomy» (en anglès). Scientific American, 254, 4, 1986, pàg. 74–83. Bibcode: 1986SciAm.254d..74G. DOI: 10.1038/scientificamerican0486-74. JSTOR: 24975932.

## Bibliografia

* David Pingree, "FARḠĀNĪ, AḤMAD" a Encyclopaedia Iranica

## Vegeu també

* Astrònoms i astrofísics notables
# Artea

* Aquest article tracta sobre el municipi basc. Si cerqueu el futbolista andalús, anomenat Arteaga, vegeu «Moisés García Fernández».
Artea és un municipi de Biscaia, a la comarca d'Arratia-Nerbion. Limita al nord amb Arantzazu, al sud amb Areatza, a l'est amb Dima i a l'oest amb Zeberio.
En ell s'hi troba l'Església de San Miguel; petita parròquia rural de planta rectangular simple, edificada a principis del segle xvi i completada en els cent anys successius amb diferents elements de fusteria, deformada per Basterra en 1923 i completament restaurada amb la resta de l'edifici en 1990. Disposa d'un pòrtic perimetral evolupant que incloïa una capella oberta i zona destinada a cementiri entorn de la capçalera.

## Topònim

Aquest municipi té una doble tradició en la seva denominació. D'una banda està la denominació de Castillo y Elejabeitia (Gaztelu-Elexabeitia en euskera); i per una altra la de Arteaga/Artea. El nom de Castillo y Elejabeitia es deu al fet que el municipi va sorgir en una data indeterminada per la unió de dues antigues parròquies, les de Castillo i la d'Elexabeitia. Castillo i Elexabeitia són actualment barris del municipi. Sobre els seus noms; el de Castillo (Gaztelu en euskera) es deu a la casa-torre de Torrea, que els veïns coneixien antigament com gaztelua (el castell); mentre que Elexabeitia significa etimològicament sota l'església. Castillo i Elexabeitia ha estat tradicionalment el nom oficial del municipi encara que els seus habitants ho denominessin més comunament sota el nom d'Arteaga/Artea.
Arteaga significa etimològicament lloc de l'alzina, d'artea (alzina) + el sufix -aga, que indica lloc de. És el nom que va rebre el conjunt urbà format per la unió de Castillo i Elejabeitia, atès que la plaça del poble, una mica separada dels nuclis originals, es va situar en un lloc anomenat així. Històricament ha estat un nom alternatiu al de Castillo i Elejabeitia. Així en diversos censos del segle xix el municipi es va denominar oficialment com Castillo y Elejabeitia o Arteaga; encara que amb posterioritat Arteaga va tornar a quedar bandejat del nom oficial. L'actual nom oficial de Artea (literalment significa l'alzina), és una variant sincopada d'Arteaga, utilitzada col·loquialment al parlar en euskera.
Quan el municipi es va decidir en 1994 a modificar el nom oficial del municipi i adoptar la denominació en euskera, entre les diferents opcions existents (Gaztelu-Elexabeitia, Arteaga, Artea, ...) es va optar finalment per oficialitzar la de Artea, que era com els bascoparlants de la localitat denominaven a la seva població. No obstant això l'Euskaltzaindia considera que el nom formal del municipi en euskera ha de ser Arteaga, i que Artea no n'és més que una variant col·loquial.

## Referències

Viccionari
# Careful with That Axe, Eugene

«Careful with That Axe, Eugene» és una cançó del grup britànic de rock progressiu Pink Floyd. La versió d'estudi es va incloure en l'àlbum Relics, mentre que la versió en directe es troba al disc Ummagumma.
El títol es presenta amb un enregistrament emblemàtic del grup que es va tocar sistemàticament en directe des de 1968 a 1973. Es va tocar en directe per últim cop el 1977.
El gènere de la cançó se'l situa entre l'acid rock] i l'art rock.

## Composició

El tema es compon de tres parts:
* Una llarga introducció angoixant, amb una base repetitiva, crits i l'orgue, sostingut per un ritme de bateria.
* Una explosió sonora, iniciada per un crit de Waters, que uneix la guitarra de Gilmour amb tot de sons, crits, sostinguts per l'orgue de Wright i la bateria de Mason.
* Un retorn progressiu a la tranquil·litat, simètrica a la primera, fins a l'extinció del tema en un darrer sospir de Waters.
La interpretació del tema a Live at Pompeii incloïa la lletra següent:

## Enregistrament

L'enregistrament original a l'estudi va ser fet als Abbey Road Studios en una sola sessió de tres hores el 4 de novembre de 1968, i va ser produït per Norman Smith. Va ser creat com a part d'un desig de Pink Floyd de passar de les primeres cançons escrites per Syd Barrett i produir música nova, afegint un rang dinàmic més avançat en comparació amb una cançó pop típica, tot i que el bateria Nick Mason va admetre més tard que només era "tranquil·la, forta, silenciosa, forta de nou"

## Referències

* ↑ Mabbett, 2010, p. 96.
* ↑ Strong, 2004.
* ↑ «The 50 Greatest Pink Floyd Songs: Critic's Picks». Arxivat de l'original el 8 maig 2018.
* ↑ Di Pena, Alan. «Mysterius Ways». A: Guitar World Presents Pink Floyd. 1st. Londres: Alan di Pena, 2002, p. 13. ISBN 1-84353-575-0.
* 1 2 Mason, 2004, p. 107.
* ↑ (1971) Album notes for Relics. EMI Records.
* ↑ Wild, 2017, p. 69.

## Bibliografia

* Mason, Nick. Philip Dodd. Inside Out: A Personal History of Pink Floyd (en anglès). Paperback. Phoenix, 2005. ISBN 0753819066.
* Mabbett, Andy. The Complete Guide to the Music of Pink Floyd (en anglès). Omnibus Press, 1995. ISBN 071194301X.
* Strong, Martin C. The Great Rock Discography (en anglès). 7a. Edimburg: Canongate Books, 2004. ISBN 1-84195-551-5.
* Wild, Andrew. Pink Floyd: Song by Song (en anglès). Fonthill Media, 2017. ISBN 978-1-78155-599-6.

## Vegeu també

* Discografia de Pink Floyd

## Enllaços externs

* «Lloc web oficial de Pink Floyd» (en anglès).
# Borgaro Torinese

Borgaro Torinese és un comune (municipi) de la ciutat metropolitana de Torí, a la regió italiana del Piemont, situat a uns 10 quilòmetres al nord-oest de Torí. A 1 de gener de 2019 la seva població era de 11.912 habitants.
Borgaro Torinese limita amb els següents municipis: Caselle Torinese, Mappano, Venaria Reale, Settimo Torinese i Torí.

## Referències

* ↑ «Resident population on 1st january» (en anglès). ISTAT. [Consulta: 30 març 2020].
# Abinadab

Abinadab és el nom dels següents personatges:
# Boyd (Wisconsin)

Boyd és una població dels Estats Units a l'estat de Wisconsin. Segons el cens del 2000 tenia 680 habitants.

## Demografia

Segons el cens del 2000, Boyd tenia 680 habitants, 274 habitatges, i 178 famílies. La densitat de població era de 141,9 habitants per km².
Dels 274 habitatges en un 33,6% hi vivien nens de menys de 18 anys, en un 54,7% hi vivien parelles casades, en un 7,7% dones solteres, i en un 34,7% no eren unitats familiars. En el 27,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,8% tenia menys de 18 anys, un 6% entre 18 i 24, un 28,8% entre 25 i 44, un 20,1% de 45 a 60 i un 17,2% 65 anys o més.
L'edat mediana era de 37 anys. Per cada 100 dones de 18 o més anys hi havia 95,6 homes.
La renda mediana per habitatge era de 37.250 $ i la renda mediana per família de 46.875 $. Els homes tenien una renda mediana de 27.273 $ mentre que les dones 19.732 $. La renda per capita de la població era de 15.738 $. Aproximadament el 2,8% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boyd» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Boyd». American Fact Finder. Oficina del Cens dels Estats Units, 12-01-2010.
# Willow Park

Willow Park és una població dels Estats Units a l'estat de Texas. Segons el cens del 2000 tenia 2.849 habitants.

## Demografia

Segons el cens del 2000, Willow Park tenia 2.849 habitants, 991 habitatges, i 885 famílies. La densitat de població era de 178,9 habitants per km².
Dels 991 habitatges en un 41,8% hi vivien nens de menys de 18 anys, en un 82,5% hi vivien parelles casades, en un 4,8% dones solteres, i en un 10,6% no eren unitats familiars. En el 9,4% dels habitatges hi vivien persones soles el 3,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,8% tenia menys de 18 anys, un 5,1% entre 18 i 24, un 26,2% entre 25 i 44, un 31,1% de 45 a 60 i un 9,8% 65 anys o més.
L'edat mediana era de 40 anys. Per cada 100 dones de 18 o més anys hi havia 95,3 homes.
La renda mediana per habitatge era de 74.155 $ i la renda mediana per família de 78.926 $. Els homes tenien una renda mediana de 61.375 $ mentre que les dones 35.610 $. La renda per capita de la població era de 30.266 $. Aproximadament l'1,5% de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willow Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Willow Park». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Agnetina jarai

Agnetina jarai és una espècie d'insecte plecòpter pertanyent a la família dels pèrlids que es troba al Vietnam.

## Referències

* ↑ Klapálek, 1907. Evproske druhy rodu Perla Geoffr. Rozpravy Ceské akademie ved a umení. Trída II. (Mathematicko prírodovedecká) (Rozpr. Ceské. Akad.) 16(16):16. «Enllaç». Arxivat de l'original el 2010-07-10. [Consulta: 19 juliol 2012].
* ↑ uBio (anglès)
* ↑ Stark & Sivec, 1991. Aquatic Insects 13(3):154.
* ↑ Catalogue of Life (anglès)
* ↑ Agnetina den, a new species of perlid stonefly (Plecoptera: Perlidae) from Vietnam Arxivat 2016-03-03 a Wayback Machine. (anglès)
* ↑ Descriptions of oriental Perlini (Plecoptera: Perlidae) (anglès)
* ↑ insects.tamu.edu (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Sivec, Zhiltzova & Stark, 2005. The eastern Palearctic species of Agnetina (Plecoptera: Perlidae). Scopolia 56:1 21.
* Stark, 1986. The Nearctic species of Agnetina (Plecoptera: Perlidae). Journal of the Kansas Entomological Society (J. Kans. Entomol. Soc.) 59(3):437 445.
* Zhiltzova, 2009. Supplement to the revision of the genus Agnetina Klapálek (Plecoptera, Perlidae) of the eastern Palaearctic. Entomologicheskoe Obozrenie (Entomol. Obozr.) 88(2):376 382.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1984. Notes on the genus Agnetina (=Phasganophora) (Plecoptera: Perlidae). Aquatic Insects 6(2):71 79.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 19 juliol 2012].

## Enllaços externs

* BioLib (anglès)
* Global Species Arxivat 2016-03-03 a Wayback Machine. (anglès)
* Plecoptera Species File (Version 1.1/4.0) (anglès)
* Perlidae Species Listing (anglès)
# Casa a la Prenyanosa I

Casa a la Prenyanosa I és una casa del municipi de Cervera (Segarra) protegida com a Bé Cultural d'Interès Local.

## Descripció

Magnífica casa a desgrat de l'abandonament en què es troba. La porta d'accés -el portal adovellat clàssic de l'època-, es troba encara a l'interior del nucli, mentre la part de fora i com a mur de tancament, destaca un gran finestral quadrangular amb motllures renaixentistes, juntament amb d'altres obertures desiguals. L'aparell constructiu és força irregular, tot i que presenta evidències d'haver estat arrebossat.
(Text procedent del POUM)

## Referències

* 1 2 «Casa a la Prenyanosa I». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Centre d'oscil·lació

Pel que fa al període de les oscil d'un pèndol físic, la massa del pèndol pot imaginar concentrada en un punt (O ') la distància a l'eix de suspensió és λ , anomenada longitud reduïda. Aquest punt rep el nom de centre d'oscil·lació .
Tots els pèndols físics que tinguin la mateixa longitud reduïda λ (respecte a l'eix de suspensió) oscil·laran amb la mateixa freqüència; i, la freqüència del pèndol simple equivalent, de longitud λ . és a dir:
    $T=2\pi {\sqrt {\lambda \over g}}$

## Vegeu també

* Pèndol compost
* Pèndol simple
* Centre de percussió
* Pèndol de Kater

## Referències
### Bibliografia

* Ortega, Manuel R.. Lliçons de Física (4 volums). Monytex, 1989-2006. ISBN 84-404-4290-4, ISBN 84-398-9218-7, ISBN 84-398-9219-5, ISBN 84-604-4445-7.
* Resnick, R. and Halliday, D.. Physics. John Wiley & Sons, 1996. ISBN 0-471-83202-2.
* Tipler, Paul A.. Física per a la ciència i la tecnologia (2 volums). Barcelona: Ed Reverté, 2000. ISBN 84-291-4382-3.

## Enllaços externs

* fa1orgim/fisica/docencia/index.html Física Universitària. (En espanyol) Abundant informació per al nivell de la Física Universitària. Inclou textos i animacions.